Ιφωσφαμίδη

Η ιφωσφαμίδη (Ifosfamide) https://pubchem.ncbi.nlm.nih.gov/compound/Ifosfamide  είναι χημική δραστική ουσία https://www.galinos.gr/web/drugs/main/substances/ifosfamide, η οποία ως αντικαρκινικό φάρμακο (με την εμπορική ονομασία Ifex, μεταξύ άλλων) χρησιμοποιείται σε χημειοθεραπείες έναντι διαφόρων μορφών καρκίνου. Εγκρίθηκε, για πρώτη φορά, για ιατρική χρήση στις Ηνωμένες Πολιτείες Αμερικής το 1987.

Η δράση της ουσίας είναι αμιγώς αντινεοπλασματική και κυτταροτοξική. Αρχικά ως δραστική, δεν επιδρά κυτταροτοξικά αλλά ενεργοποιείται στη συνέχεια από μικροσωμικά ένζυμα. Η κυτταροτοξική δραστικότητα της ιφωσφαμίδης λαμβάνει χώρα όταν συμβαίνει χημική αλκυλίωση των πυρηνόφιλων σε επιλεγμένα κύτταρα. Ενεργοποιεί έτσι τον δακτύλιο οξαζαφωσφορίνης και επιφέρει αλληλεπίδραση στη διασύνδεση DNA-DNA. Η χρήση της ουσίας γίνεται πάντοτε ενδοφλέβια. 

 Ενδείξεις 
Συνιστάται και χρησιμοποιείται για μία σειρά πολύ σοβαρών νοσημάτων, όπως:
 Καρκίνος όρχεων
 Καρκίνος στήθους
 Λεμφώματα (λ.χ. λέμφωμα Χόντζκιν)
 Οστεοσάρκωμα
 Πνευμονικός καρκίνος
 Καρκίνος ωοθηκών

 Παρενέργειες 
Συνηθισμένες παρενέργειες αποτελούν: η απώλεια μαλλιών, συχνοί έμετοι, αιματουρία και προβλήματα στους νεφρούς.

 Επανεξέταση 
Το 2020 ο Ευρωπαϊκός Οργανισμός Φαρμάκων ξεκίνησε επανέλεγχο ορισμένων φαρμάκων που περιέχουν τη δραστική ουσία ιφωσφαμίδη, με σκοπό να διερευνηθεί εάν υπάρχει μεγαλύτερος κίνδυνος εγκεφαλοπάθειας, ιδίως σε ασθενείς που τη λαμβάνουν για την καταπολέμηση καρκίνων των λεμφωμάτων.https://www.oenet.gr/online/dnef/item/68183-ema-epanexetasi-farmakon-gia-ton-karkino-pou-periexoun-ifosfamidi

 Παραπομπές 

Κατηγορία:Βασικά Φάρμακα του Παγκόσμιου Οργανισμού Υγείας
Κατηγορία:Αντινεοπλασματικά φάρμακα
Κατηγορία:Οργανικές ενώσεις χλωρίου
Κατηγορία:Οργανικές ενώσεις με φωσφόρο
Κατηγορία:Οργανικές ετεροκυκλικές αμίνες